b'\n_START_ARTICLE_\nMa\xc5\xa1\xc4\x8devanje (TV-serija)\n_START_SECTION_\nZgodba\n_START_PARAGRAPH_\nMlada lepotica Emily Thorne se preseli v presti\xc5\xbeno sosesko Hamptons. Na videz izredno prijateljska, lepo vzgojena in preprosta mladenka si s svojim \xc5\xa1armom in radodarnostjo hitro odpre vrata v najpresti\xc5\xbenej\xc5\xa1e domove v soseski. Toda nih\xc4\x8de ne ve, da je Emily tu neko\xc4\x8d \xc5\xbee \xc5\xbeivela in da jo \xc5\xbeene le ma\xc5\xa1\xc4\x8devanje. Ko je bila stara 9 let, so njenemu o\xc4\x8detu njegovi sosedje, ki jim je zaupal, podtaknili zlo\xc4\x8din, za katerega je bil obto\xc5\xbeen na dosmrtno je\xc4\x8do. Takrat je svojega o\xc4\x8deta, ki je kasneje umrl v zaporu, videla zadnji\xc4\x8d. Danes, 17 let kasneje, je Emily odlo\xc4\x8dena, da bo uresni\xc4\x8dila svoje ma\xc5\xa1\xc4\x8devanje in popravila krivice iz preteklosti.'